93/629/ETY: Neuvoston päätös, tehty 29 päivänä lokakuuta 1993, Euroopan laajuisen tieverkon perustamisesta



Virallinen lehti nro L 305 , 10/12/1993 s. 0011 - 0038

Suomenk. erityispainos Alue 7 Nide 5 s. 0050

Ruotsink. erityispainos Alue 7 Nide 5 s. 0050



NEUVOSTON PÄÄTÖS, tehty 29 päivänä lokakuuta 1993, Euroopan laajuisen tieverkon perustamisesta (93/629/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että sisämarkkinoiden toiminta edellyttää yhteisön eri alueiden välisten liikenteen infrastruktuuriverkkojen tehokkuuden lisäämistä, tiestön infrastruktuureilla on tärkeä taloudellinen ja yhteiskunnallinen merkitys tavara- ja henkilöliikenteen kannalta sekä yhteisössä että sen ja kolmansien maiden välillä, kansallisten verkkojen yhteenliittäminen on tarpeen toteuttaa rakentamalla puuttuvat yhteydet ja tekemällä tarvittavat parannukset nykyisiin yhteyksiin alueiden tavoitettavuuden parantamiseksi sekä taloudellisen ja sosiaalisen yhteenkuuluvuuden lujittamiseksi koko yhteisössä, tässä yhteydessä on otettava erityisesti huomioon tarve liittää saarialueet, erillisalueet ja syrjäseutualueet yhteisön keskusalueisiin, tiestön infrastruktuurit ovat tarpeen eri kuljetusmuotojen välisten yhteyksien varmistamiseksi, liikenteen infrastruktuuriverkkojen alustavat luonnokset ovat luonteeltaan ohjeellisia ja edelleen kehiteltäviä, ja niiden tarkoituksena on luoda asteittain monivälinekuljetukseen perustuva järjestelmä, komission myöhemmin neuvostolle esittämiin ehdotuksiin, joiden tarkoituksena on vahvistaa Euroopan laajuisia verkkoja liikenteen infrastruktuurien alalla koskevat suuntaviivat, sisältyvät eri verkkoihin liittyvien toimien tai hankkeiden valintaperusteet, ja koska yhteisö mahdollisesti osallistuu tässä päätöksessä tarkoitettujen hankkeiden rahoitukseen käyttäen liikenteen infrastruktuurien erityisiä rahoitusvälineitä, olisi säädettävä hankkeiden kustannushyötyanalyysista, jonka yhteydessä otetaan huomioon näiden hankkeiden taloudelliset, yhteiskunnalliset ja ympäristöön liittyvät edut, ON TEHNYT TÄMÄN PÄÄTÖKSEN: 1 artikla Liitteessä olevilla kartoilla esitetty Euroopan laajuisen tieverkon alustava luonnos koostuu moottoriteistä ja hyvälaatuisista maanteistä. Tämän verkon toteuttaminen ja toiminta toteutetaan: P rakentamalla puuttuvia yhteyksiä ja parantamalla tarvittaessa nykyisiä yhteyksiä, P ottamalla käyttöön kehittyneitä tieliikenteen alan tietojärjestelmiä ja kehittämällä liikenteen ohjauksen teknisiä järjestelmiä. 2 artikla Seuraavat yhteisön edun mukaiset toimet olisi mahdollisuuksien mukaan ja jäsenvaltioiden rahoitustilanteet huomioon ottaen aloitettava 10 vuoden kuluessa: a) puuttuvien yhteyksien luominen erityisesti yhteisön sisäiset rajat ylittävillä akseleilla sekä syrjäisten tai eristyneiden alueiden kannalta tärkeillä väylillä; b) nykyisten pääyhteyksien parantaminen rajat ylittävillä akseleilla ja syrjäisten tai eristyneiden alueiden kannalta tärkeillä väylillä tai sellaisilla väylillä, jotka yhdistävät nämä alueet yhteisön keskusalueisiin; c) kolmansien maiden ja yhteisön väliset yhteydet: P yhteydet Skandinaviaan, P yhteydet Keski- ja Itä-Euroopan maihin, P yhteydet Pohjois-Afrikkaan; d) eri kuljetusmuotojen väliset yhteydet erityisesti yhdistetyn kuljetuksen väylien osalta; e) Euroopan laajuisen verkon alueella sijaitsevien suurimpien kaupunkikeskusten ohikulku; f) liikenteen ohjausta koskevat hankkeet, mukaan lukien esittelyhankkeet. 3 artikla Verkon alustava luonnos on luonteeltaan ohjeellinen. Sen tarkoituksena on edistää jäsenvaltioiden ja tarvittaessa yhteisön toimia verkkoon liittyvien hankkeiden toteuttamiseksi, jotta varmistuttaisiin sen yhtenäisyydestä ja yhteentoimivuudesta. Tämän päätöksen määräykset eivät rajoita jäsenvaltion tai yhteisön rahoitussitoumuksia. 4 artikla Tämä päätös on osoitettu kaikille jäsenvaltioille. Sitä sovelletaan 30 päivään kesäkuuta 1995. Neuvosto antaa perustamissopimuksen määräysten mukaisesti uudet liikenteen infrastruktuurien Euroopan laajuisia verkkoja koskevat säännökset, joiden avulla pyritään monivälinekuljetuksiin ja jotka tulevat voimaan viimeistään 1 päivänä heinäkuuta 1995. Asiaa koskeviin komission ehdotuksiin on liitettävä kertomus tämän päätöksen soveltamisesta. Tehty Brysselissä 29 päivänä lokakuuta 1993. Neuvoston puolesta Puheenjohtaja R. URBAIN () EYVL N:o C 236, 15.9.1992, s. 5 () Lausunto annettu 26 päivänä lokakuuta 1993. () EYVL N:o C 19, 25.1.1993, s. 32 LIITE EUROOPAN YHTEISÖT EUROOPAN LAAJUISEN TIEVERKON ALUSTAVA LUONNOS (TAVOITE 2002) Merkki '' '' tarkoittaa perusteellista tarkastelua vaativaa kohtaa. >VIITTAUS FILMIIN> >VIITTAUS FILMIIN> >VIITTAUS FILMIIN> >VIITTAUS FILMIIN> >VIITTAUS FILMIIN> >VIITTAUS FILMIIN> >VIITTAUS FILMIIN> >VIITTAUS FILMIIN> >VIITTAUS FILMIIN> >VIITTAUS FILMIIN> >VIITTAUS FILMIIN> >VIITTAUS FILMIIN>